Politbyrået i Sovjetunionen

Politbyrået (i perioden 1952–66 kjent som Presidiet) var den øverste ledelsen i Sovjetunionens kommunistiske parti og ledelsen for den utøvende makten i Sovjetunionen. Medlemmene til Politbyrået ble valgt blant medlemmene i Sentralkomiteen, og hadde i teorien derfor bare kontrollen over partiet. Likevel styrte Politbyrået hele landet, siden alle i høyere statlige stillinger også var medlemmer av kommunistpartiet.

I praksis ble Sovjetunionen styrt fra toppen og ned, så det var vanligvis slik at det var Politbyrået som bestemte sammensetningen av Sentralkomiteen og ikke vice versa. Det var bare rent unntaksvis at Sentralkomiteen overstyrte avgjørelser fra Politbyrået. Den lovgivende makten, Det øverste sovjet, hadde heller ingen egen vilje og vedtok alltid enstemmig «forslagene» fra Politbyrået.

Politbyrået oppstod i 1917, og ble innstiftet av Lenin for å styre revolusjonen. I 1919 ble ordningen formalisert, og Politbyrået fikk i oppgave å avgjøre alle hastesaker der det ikke var tid til å kalle sammen hele Sentralkomiteen. Det første Politbyrået bestod av de fem medlemmene Lenin, Stalin, Lev Trotskij, Lev Kamenev og Nikolaj Krestinskij.

Politbyrået hadde både fulle medlemmer og kandidatmedlemmer (uten stemmerett). Størrelsen på det varierte, men det hadde vanligvis fjorten fulle medlemmer og åtte kandidatmedlemmer. Politbyrået hadde ingen formell leder, men generalsekretæren i partiet hadde alltid en ledende rolle.

Liste over medlemmer av Politbyrået

Lenin-perioden (1919–1924)

Stalin-perioden (1924–1953)

Khrusjtsjov-perioden (1953–1964)

Bresjnev-perioden (1964–1982)

Andropov- og Tsjernenko-perioden (1982–1985)

Gorbatsjov-perioden (1985–1991)

Se også
Sovjetunionen
Det øverste sovjet

Eksterne lenker  
 Leadership of the Communist Party of the Soviet Union (CPSU, 1917-1991)

Sovjetunionen
Etableringer i 1917
Opphør i 1991